**BESZÁMOLÓ**

**Kőszeg Város Önkormányzata Képviselő-testülete**

**2025. március 27 -i ülésének**

**6. napirendi pontjához**

**„Beszámoló a Kőszegi Önkéntes Tűzoltó Egyesület zsilipkezelési feladatainak ellátásáról”**

Tisztelt Képviselő Testület!

A Kőszegi Önkéntes Tűzoltó Egyesülete Kőszeg Város Önkormányzatával kötött együttműködési megállapodásban rögzítetteknek megfelelően végzi a Nemezgyárnál levő duzzasztómű és zsilipek folyamatos felügyeletét és üzemeltetését napi 24 órában (Kőszeg belterület 1110/2 hrsz kivett Malom-árok megnevezésű, 7245 m2 területű ingatlan, ezen helyezkedik el a Nemezgyár területén lévő ún. I.sz zsilip és a volt Eitner-malomnál lévő ún. II.sz zsilip, valamint a Kőszeg belterület 1106/2 hrsz. Gyöngyös patakon elhelyezkedő nemezgyári duzzasztó zsilip ún. III. sz. zsilip továbbiakban: zsilipeket). A zsilipek biztonságos üzemeltetése és a havaria események elkerülése érdekében folyamatos kapcsolatot építettünk ki a Nyugat-dunántúli Vízügyi Igazgatósággal. Az igazgatóság állandó ügyelete monitorozást végez a Gyöngyös patak folyamán, ezért egyórás előrejelzést tud adni a Gyöngyös patak vízállásáról. Az ausztriai központi és burgenlandi területi vízügyi szervezettel szoros szakmai és ügyeleti rendszert működtetnek. A Vízügyi igazgatóság a Gyöngyös patak ausztriai vízgyűjtő területén leesett csapadék alapján előre tudja jelezni, hogy milyen víztömeg mozgások várhatóak a Gyöngyös patakon. A Kőszegi önkéntes Tűzoltó Egyesület híradó ügyeletén folyamatosan nyomon követjük a nyílt elérésű honlapon „Burgenland Wasserportal” megfelelő előrejelzéseket. A vízfolyás vízszintjének várható alakulásának megfelelően teszi meg az ügyelet a szükséges és elégséges intézkedéseket. Az adatok 1977. évre visszamenőleg, három,- és harmincnapos előrejelzésekkel ad mérési eredményeket, vízszint és meder telitettségi adatokkal:

<https://wasser.bgld.gv.at/hydrographie/die-fluesse/rattersdorf>


A mérési pontok az Ausztriai Kirchschlag (⁓ 25 km patak meder távolság duzzasztóműhöz) és Rattersdorf (⁓ 5 km patak meder távolság duzzasztóműhöz) településeknél van elhelyezve, a mérési pontok előrejelzései Kirchschlag ⁓45-50 perc, Rattesdorf esetében ⁓10-15 percben értékelhetőek.

A honlap adatait a napi szolgálat naponta rögzíti a bekövetkezett eseményekkel együtt az ügyelet eseménynaplójában 2022. március 01.-től.

A zsilip kezelése és működésének biztosítása 2024. évben az előző év gyakorlata alapján már a megfelelő gyakorlat megszerzésével, mindennapos tevékenység lett, de továbbra is igénybe vesszük a vízügyi igazgatóság szakembereinek szakmai tanácsait. A gyakorlati tapasztalatok megszerzését követően a csapadékos esős napok kivételével tevékenységünk heti egy két felügyeleti szemlére csökkent. A száraz csapadékmentes időszakban - a kis vízhozam miatt – naponta szintén többszöri korrekciót kell végezni a duzzasztómű és a Malom-árok zsiliptáblájánál, hogy a Malom-árokban és a horgásztóban az élővilág biztosításához megfelelő mennyiségű víz érkezzen a tóba és a Malom árokba.

A téli időszakban szintén napi munkát adott a fagy elleni védelem, mert az összes zsiliptábla mozgatása indokolt volt a táblák lefagyásának megakadályozása miatt.

2024. évben az 1. számú mellékletben foglaltaknak megfelelő esetekben kellett a vízügyi igazgatóság utasítására a Nemezgyár duzzasztóműnél az összes zsiliptáblát felemelni, hogy az esőzések miatt a Gyöngyös patak vízgyűjtő területéről érkező nagymennyiségű csapadék, a város patakmedrében biztonságosan levonuljon. Két esetben 30 m3/perc, négy esetben elérte a 40 m3/perc folyadékmennyiséget az Ausztriából érkező, levonuló víztömeg. A négy havária eset megfelelő, időbeni kezelésével megakadályozható volt, hogy zsiliptorlaszok kialakuljanak. Azzal, hogy a duzzasztómű megfelelő időben, (annak ellenére, hogy a négy eseményből két esemény a hajnali órákban történt) teljes keresztmetszetében nyitásra került, elkerültük a zsiliptorlaszok kialakulását, a hordalék felhalmozódását. Az ár levonulásánál a zsilipek visszazárására a vízügyi igazgatóság visszajelzését minden esetben meg kellett várni, mivel a patakon levonuló víz befolyással lehetett volna a kapcsolódó vízgyűjtő területek patakjainak áradásával. Ezért a duzzasztómű teljes keresztmetszet nyitása és zárása időszakában a Malom-árokban csak a zsilipek által alsó küszöbértékű

vízszint volt biztosítható.

Horgászok karbantartást és medertisztítást végeztek, a tóra elhelyezett zsilipen és a Malomárokban, ezért előző napokon lezártuk a zsilipet a Malomárokban nem volt vízutánpótlás ezért a lakosságot és az önkormányzat illetékeseit is értesítettük minden esetben.

A tavalyi évben sikerült kialakítani, és visszaállítani a zsilipnél a megközelítést biztosító lépcsős kialakítást a Városüzemeltetés kivitelezésében. Az energiaellátás biztosításával a duzzasztóműnél a kezeléshez megfelelő térvilágítás működik.

2024. augusztus közepétől a hónap végére megérkező esőzésig elérte a víz hozam az elmúlt évtizedek minimumát.

Idegenkezűségi tevékenység nem történtek a zsilipnél és a Nemezgyár kapcsolódó területén. A megelőzés végett a duzzasztóműhöz vezető bejárati kapukat és a zsiliptáblákat mozgató elemeit zárjuk, így azok csak mechanikai roncsolással mozdíthatóak, illetve közelíthetőek meg. Év közben a Kőszegi Közös Önkormányzati Hivatallal a működési tapasztalatokat több esetben összegeztük, és az üzemeltetéssel kapcsolatosan karbantartási, javítási munkák elvégzését kértük. A javítási munkák többsége elkészült, de még maradtak fennmaradtak feladatok:

* a vízszint szabályzó rendszer, végállási helyzetű működtetésének felújítása és működőképessé tétele ez még nem kezdődött meg.
* a vízerőmű régi vízturbinájának eltávolítása miatt megmaradt üreg miatt a zsilip meder feltöltése újból kialakult itt jelenleg kezdődtek munkálatok.

Összegzés:

A vízügyi igazgatóság irányítása, koordinálása, szakirányítása elengedhetetlen volt a szakszerű intézkedések megtételéhez a havária események elkerüléséhez. A Kőszegi Horgász Egyesülettel sikerült kialakítani egy közös gondolkodást és előremutató munkát elősegítő vezetői gyakorlatot, így a Csónakázó tóban és a Malom-árokban az általuk kért, és megfelelő mennyiségű víz került kivételre a Malom-árok és a Csónakázó tó élővilágának fenntartására.

Fontos lenne a Malom-árok medrének vízszintbeállításához a régi zsiliphelyeken a zsilipszintek beállítása, és műszaki megoldása, így nem alakulna ki a egy-egy karbantartási és vízhiányos időszakban teljesen száraz meder.

Kérjük Kőszeg Város Önkormányzata Képviselőtestületének támogatását és döntését.

A zsilipek üzemeltetésével kapcsolatosan 2025. évre még nem kötöttük meg az újabb támogatási szerződést.

|  |  |  |  |
| --- | --- | --- | --- |
| S.sz. | Dátum | Esemény rövid leírása | Intézkedés |
| 1. | 2024.01.07. | Vízállás 177 cm | Azonnali intézkedés megtörtént |
| 2. | 2024.03.12. | Vízállás 170 cm | Folyamatos felügyelet volt a zsilipnél |
| 3. | 2023.06.03. | Vízállás 205 cm | Vízügyi Igazgatóság jelzett azonnali beavatkozás történt |
| 4. | 2024.06.09-10. | Vízállás 2020-228 cm | Vízügyi Igazgatóság jelzett azonnali beavatkozás történt Folyamatos felügyelet volt a zsilipnél |
| 5. | 2024.06.16. | Vízállás 155 cm | Folyamatos felügyelet volt a zsilipnél |
| 6. | 2024.08.05. | Vízállás 215 cm | Vízügyi Igazgatóság jelzett azonnali beavatkozás történt |
| 7. | 2024.09.15. | Vízállás 198 cm | Vízügyi Igazgatóság jelzett azonnali beavatkozás történt |

Az előterjesztést a megtárgyalta a Városfejlesztési, Idegenforgalmi, Környezetvédelmi és Vagyonügyi Bizottság és a képviselő-testületnek egyhangúlag elfogadásra ajánlotta.

Előterjesztő:

Stipkovits István elnök,

Seper András ÖTE parancsnok,

Schwahofer Károly ÖTP parancsnok.

**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Önkéntes Tűzoltó Egyesület zsilipkezelési tevékenységéről szóló beszámolóját elfogadja.